Sukladno članku 19. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08., 61/11., 04/18. i 112/19.), pročelnica Službe ureda župana Koprivničko-križevačke županije raspisala je Natječaj

**koji je objavljen u „Narodnim novinama“ broj 123/22. od 21. listopada 2022.**

**Izrazi koji se koriste u ovim Uputama, a imaju rodno značenje koriste se neutralno i odnose se jednako na muški i ženski spol.**

**UPUTE I OBAVIJESTI KANDIDATIMA za radno mjesto**

**VJEŽBENIK/ICA za osposobljavanje obavljanja poslova radnog mjesta viši stručni suradnik/ica za međunarodne odnose –** jedan izvršitelj/ica, na određeno vrijeme od 12 mjeseci, mjesto rada u Koprivnici

**Opis poslova radnog mjesta**

Obavlja poslove iz područja međuregionalne i međunarodne suradnje, priprema sporazume o suradnji, provodi i sudjeluje u međunarodnim programima potiče razvoj prekogranične, trans-nacionalne, međuregionalne i organizacije teritorijalne suradnje kod jedinica lokalne samouprave i županijskih dionika, priprema izvješća o provedenim aktivnostima ..……...**30%**.

Obavlja poslove vezane uz članstvo u međunarodnim organizacijama, provodi aktivnosti proizašle iz članstva u međunarodnim organizacijama…….……………………………....**20%**.

Po potrebi surađuje na pripremi i provedbi projekata sufinanciranih iz fondova EU i ostalih međunarodnih i nacionalnih fondova, te državnih tijela (darovnice), u tome surađuje sa nadležnim institucijama i Razvojnom agencijom PORA, te aktivno sudjeluje u aktivnostima jačanja investicijske klime, posebice u dijelu stranih direktnih investicija .………………....**20%**.

Po potrebi surađuje u izradi projektnih prijedloga na osnovu idejnih projekata koji obuhvaćaju zajedničke interese više JLS na području Županije. Surađuje s konzultantima za tehničku pomoć u izradi dokumentacije potrebne za kandidiranje projekata kojih je nositelj Županija po natječajima iz inozemnih izvora sredstava i strukturnih i investicijskih fondova EU ….…..**10%**.

Sudjeluje u organizaciji seminara i ostalih stručnih skupova iz djelokruga Službe……...**10%**.

Sudjeluje u provođenju strateškog planiranja, planskih i programskih dokumenata, praćenju provedbe i izvještavanju o istima. Izrađuje polugodišnja i godišnja izvješća o izvršenju Proračuna prema programima/ projektima/ aktivnostima sukladno opisu poslova i nadležnosti Službe te dostavlja podatke za izradu izvješća o radu župana sukladno opisu poslova i nadležnosti Službe. Sudjeluje u radu tima za uvođenje odgovarajućeg sustava kvalitete, prema međunarodnim standardima u poslovni sustav Županije te obavlja i druge poslove po nalogu pročelnika ili pomoćnika pročelnika…………………………………………………..………………….**10%**.

|  |
| --- |
|  |

**Podaci o plaći**

Plaću čini umnožak osnovice za obračun plaća i koeficijenta složenosti poslova radnog mjesta, uvećan za 0,5 % za svaku navršenu godinu radnog staža, sukladno članku 8. Zakona o plaćama u lokalnoj i područnoj (regionalnoj) samoupravi („Narodne novine”, broj 28/10.).

Podaci o plaći radnog mjesta propisani su Odlukom o osnovici za obračun plaće službenika i namještenika u upravnim odjelima i službama Koprivničko-križevačke županije („Službeni glasnik Koprivničko-križevačke županije“, broj 26/21.) s kojom je osnovica za obračun plaće određena u iznosu od 2.480,00 kuna i Odlukom o koeficijentima za obračun plaće službenika i namještenika u upravnim tijelima Koprivničko-križevačke županije („Službeni glasnik Koprivničko-križevačke županije“, broj 18/19.) kojom je propisano da koeficijent složenosti za radno mjesto vježbenika iznosi 85% od najnižeg koeficijenta složenosti radnog mjesta visoke stručne spreme, 3,36 dakle 85% od koeficijenta za obračun plaće 3,95 koji pripada višem stručnom suradniku.

**PRAVNI IZVORI ZA PRIPREMANJE KANDIDATA ZA TESTIRANJE**

**Provjera znanja bitnih za obavljanje poslova radnog mjesta na koje se prima – PISANA PROVJERA ZNANJA**

Pitanja kojima se testira provjera znanja bitnih za obavljanje poslova radnog mjesta za koje je raspisan javni natječaj temelje se na slijedećim propisima:

**OPĆI DIO:**

1. Ustav Republike Hrvatske ("Narodne novine" broj 56/90., 135/97., 8/98.,  113/00., 124/00., 28/01., 41/01., 55/01., 76/10., 85/10. – pročišćeni tekst i 5/14.),
2. Zakon o lokalnoj i područnoj (regionalnoj) samoupravi ("Narodne novine" broj 33/01., 60/01., 129/05., 109/07., 125/08., 36/09., 150/11., 144/12. , 19/13. – pročišćeni tekst, 137/15., 123/17., 98/19. i 144/20.),

**POSEBNI DIO:**

**Priprema i provedba projekata**

1. Zakon o institucionalnom okviru za korištenje fondova Europske unije u Republici Hrvatskoj („Narodne novine“ broj 116/21.)

2. Upute za korisnike sredstava Informiranje, komunikacija i vidljivost

<https://strukturnifondovi.hr/wp-content/uploads/2017/06/Upute_za_korisnike_za_web_FINAL.pdf>

**Poslovi iz područja međuregionalne i međunarodne suradnje**

3. Zakon o sklapanju i izvršavanju međunarodnih ugovora („Narodne novine“ broj 28/96.)

4. Zajednička izjava i Pravilnik o organizaciji i radu SAVEZA ALPE-JADRAN

<https://alps-adriatic-alliance.org/wp-content/uploads/2022/04/Procedural-Rules-Nov-2019-Final-CRO.pdf>

5. Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15. i 37/21.)

**Provođenje strateškog planiranja**

6. Nacionalni plan oporavka i otpornosti 2021. – 2026.

<https://planoporavka.gov.hr/UserDocsImages/dokumenti/Plan%20oporavka%20i%20otpornosti%2C%20srpanj%202021..pdf?vel=13435491>

7. Plan razvoja Koprivničko-križevačke županije za razdoblje 2021. do 2027. godine

<https://www.kckzz.hr/hr/dokumenti-kckzz/1459-plan-razvoja-koprivnicko-krizevacke-zupanije-za-razdoblje-od-2021-2027-godine/file>

**--------------------------------------------------------------------------**

**POZIV ZA TESTIRANJE BITI ĆE OBJAVLJEN, NAJMANJE 5 DANA PRIJE TESTIRANJA NA WEB-STRANICI I OGLASNOJ PLOČI KOPRIVNIČKO-KRIŽEVAČKE ŽUPANIJE**

**PRAVILA I POSTUPAK TESTIRANJA**

Po dolasku na provjeru znanja i sposobnosti, od kandidata će biti zatraženo predočavanje odgovarajuće identifikacijske isprave radi utvrđivanja identiteta.

Kandidati koji ne mogu dokazati identitet neće moći pristupiti testiranju.

**Za kandidata koji ne pristupi testiranju smatrat će se da je povukao prijavu na javni natječaj.**

Po utvrđivanju identiteta, kandidatima će biti podijeljena pitanja za pisanu provjeru znanja.

**Navedena pisana provjera znanja traje 60 minuta (stručni dio), a nakon provjere znanja, održati će se provjera sposobnosti – znanje rada na računalu u daljnjem trajanju od 60 minuta.**

Kandidati su dužni pridržavati se utvrđenog vremena i rasporeda postupka.

Za vrijeme provjere znanja i sposobnosti **nije dopušteno:**

* koristiti se bilo kakvom literaturom odnosno bilješkama;
* koristiti mobitel ili druga komunikacijska sredstva;
* napuštati prostoriju u kojoj se provjera odvija;
* razgovarati s ostalim kandidatima, niti na bilo koji drugi način remetiti koncentraciju kandidata.

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo neće bodovati.

Za svaki dio provjere znanja i sposobnosti dodjeljuje se od 1 do 10 bodova. Intervju se provodi samo s kandidatima koji su ostvarili najmanje 50% bodova iz provjere znanja i sposobnosti na provedenom testiranju.

Povjerenstvo kroz razgovor s kandidatima utvrđuje interese, profesionalne ciljeve i motivaciju kandidata za rad u jedinici područne (regionalne) samouprave. Rezultati intervjua boduju se na isti način kao i testiranje. Kandidati koji su pristupili testiranju imaju pravo uvida u rezultate provedenog postupka.

Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervjuu.

Povjerenstvo dostavlja Izvješće o provedenom postupku pročelnici, Izvješće potpisuju svi članovi Povjerenstva.

Pročelnica donosi rješenje o prijmu u službu, koje će biti dostavljeno svim kandidatima prijavljenim na javni natječaj, a koji su ispunili formalne uvjete natječaja i sudjelovali su na testiranju..

Izabrani kandidat mora dostaviti uvjerenje o zdravstvenoj sposobnosti prije donošenja rješenja o prijmu u službu.

Za kandidata koji dostavi prijavu s traženim dokazima u kojima se nalaze osobni podaci smatra se da je dobrovoljno pristao da se osobni podaci koriste i obrađuju u postupku javnog natječaja.

Koprivničko-križevačka županija se obvezuje da će s osobnim podacima postupati u skladu s Politikom zaštite privatnosti osobnih podataka koja je objavljena na web stranici Koprivničko-križevačke županije, <https://www.kckzz.hr/hr/politika-zastite-privatnosti-osobnih-podataka> uz primjenu odgovarajućih organizacijskih i tehničkih mjera zaštite osobnih podataka od neovlaštenog pristupa, zlouporabe, otkrivanja, gubitka ili uništenja.